Agnita
Agnita (saksa keeles Agnetheln, ungari keeles Szentágota) on linn Rumeenias Transilvaanias Sibiu maakonnas. Agnita asub Hârtibaciu jõe ääres, maakonnakeskusest Sibiust ligi 43 km kirdes. Linna haldusalasse kuulub kaks küla: Coveș (Käbisch, Ágotakövesd) ja Ruja (Roseln; Rozsonda). 2011. aasta rahvaloenduse andmetel oli Agnita elanikest rumeenlasi 89,02%, ungarlasi 2,7%, mustlasi 1,61%, sakslasi 1% ja teistest rahvustest inimesi 0,05%. Rahvus oli teadmata 5,58%-l elanikest. Asulat on esmamainitud 1280. aastal. Linnaõigused sai Agnita 1950. aastal.